《出疆》
宋代·林仲虎

去时不敢留姓名，一身万里鸿毛轻。
征鞭不返长淮水，正恐来螫愁此行。
吁嗟此行良独难，出门儿女更辛酸。
平生崛强身是胆，自许虎口能生还。
犬羊异种犹人类，惟有肝胆倾相示。
此语历历端不诬，毕竟言之无二意。
从前鸥鹭奋不飞，机心一动成惊疑。
愿言嘻嗑噉儿齿，直到齿落儿不知。

作者简介：德州宁德人，字景瞻，号定窗。林仲麟弟。宁宗庆元二年中武进士。开禧二年，副李壁使金，以风节著称。官终广州观察使。能属文，尤长于诗。有《百将传》、《出疆唱酬集》。